《乐府杂曲。鼓吹曲辞。巫山高》
唐代·齐己

巫山高，巫女妖，雨为暮兮云为朝，楚王憔悴魂欲销。

秋猿嗥嗥日将夕，红霞紫烟凝老壁。千岩万壑花皆坼，

但恐芳菲无正色。不知今古行人行，几人经此无秋情。

云深庙远不可觅，十二峰头插天碧。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。